text: কুর্দিস্তান ওয়ার্কার্স পার্টি বা পার্তিয়া কারকেরেন কুর্দিস্তান (কুর্দি ভাষায়: Partiya Karkerên Kurdistan, ইংরেজি ভাষায়: Kurdistan Workers' Party; পিকেকে, কাদেক, কংগ্রা-গেল বা কেজিকে নামেও পরিচিত) একটি কুর্দিশ সামরিক সংস্থা যা ১৯৭০-এর দশকে প্রতিষ্ঠিত হয়েছিল। ১৯৯৯ সালে আটক হওয়ার পূর্ব পর্যন্ত এই দলের নেতৃত্ব দিয়েছিলেন আবদুল্লাহ ওকালান। এই দলের আদর্শ বিপ্লবী মার্ক্সবাদ-লেনিনবাদ এবং কুর্দিশ জাতীয়তাবাদের উপর প্রতিষ্ঠিত। এই দলের বর্তমান প্রধান নেতা হচ্ছেন মুরাত কারাইলান। দলের প্রধান উদ্দেশ্য হচ্ছে কুর্দিস্তান এলাকা নিয়ে একটি পৃথক স্বাধীন ও সার্বভৌম রাষ্ট্র প্রতিষ্ঠা করা। কুর্দিস্তান বলতে তারা তুরস্কের দক্ষিণ-পূর্বাঞ্চল, ইরাকের উত্তর-পূর্বাঞ্চল, সিরিয়ার উত্তর-পূর্বাঞ্চল এবং ইরানের উত্তর-পশ্চিমাঞ্চলকে বুঝিয়ে থাকে। এই অঞ্চলগুলোতে কুর্দিশ জনগণ সংখ্যাগরিষ্ঠ।
  
  অতিরিক্ত পাঠ
   Öcalan, Abdullah. Interviews and Speeches [about P.K.K.'s Kurdish cause]. London: Published jointly by Kurdistan Solidarity Committee and Kurdistan Information Centre, 1991. 46 p. Without ISBN
  
  তথ্যসূত্র
  
  বিষয়শ্রেণী:১৯৭৮-এ প্রতিষ্ঠিত
  বিষয়শ্রেণী:কুর্দিস্তান
  বিষয়শ্রেণী:ওয়ার্কার্স পার্টি
  বিষয়শ্রেণী:জাতীয়তাবাদী সন্ত্রাসবাদ
  বিষয়শ্রেণী:কুর্দিস্তান ওয়ার্কার্স পার্টি
  বিষয়শ্রেণী:জাতীয় মুক্তি সেনা
  বিষয়শ্রেণী:ইরাকের বিদ্রোহী গ্রুপ
  বিষয়শ্রেণী:তুরস্কে নিষিদ্ধ রাজনৈতিক দল
  বিষয়শ্রেণী:দূর-বাম রাজনীতি
  বিষয়শ্রেণী:গেরিলা সংগঠন
title: কুর্দিস্তান ওয়ার্কার্স পার্টি